અમદાવાદઃ પાટીદાર અનામત આંદોલન સમિતિ (પાસ)ના કન્વીનર હાર્દિક પટેલની કથિત સીડી બહાર આવ્યા બાદ ગુજરાતના રાજકીય ઘમસાણમાં નવો વળાંક આવ્યો છે. બે વર્ષ પહેલાં બિહાર વિધાનસભા ચૂંટણી દરમિયાન વડાપ્રધાન નરેન્દ્ર મોદી અને નીતીશકુમારના શાબ્દિક જંગમાં ડીએનએનો મુદ્દો ખૂબ ઊછળ્યો હતો. હવે ડીએનએની ગુજરાત વિધાનસભા ચૂંટણીમાં એન્ટ્રી થઈ ગઈ છે. કોંગ્રેસના નેતા શક્તિસિંહ ગોહિલે પાટીદાર નેતા હાર્દિક પટેલની પ્રશંસા કરતા કહ્યું હતું કે, તેની અંદર સરદાર પટેલના ડીએનએ છે. જ્યારે ભાજપે તેને સરદાર વલ્લભભાઈ પટેલનું અપમાન ગણાવ્યું છે.